rejauldu/bengali-wikipedia huggingface dataset:
রাস্টিন জর্জ সি. উল্‌ফ পরিচালিত ২০২৩ সালের মার্কিন জীবনীমূলক নাট্যধর্মী চলচ্চিত্র। নাগরিক অধিকারকর্মী বায়ার্ড রাস্টিনের জীবন নিয়ে ডাস্টিন ল্যান্স ব্রিসের গল্প অবলম্বনে নির্মিত চলচ্চিত্রটির চিত্রনাট্য লিখেছেন ব্রিস ও ডাস্টিন ল্যান্স ব্ল্যাক। বারাক ওবামা ও মিশেল ওবামার প্রযোজনা কোম্পানি হাইয়ার গ্রাউন্ড প্রযোজিত চলচ্চিত্রটিতে নাম ভূমিকায় অভিনয় করেছেন কলম্যান ডমিঙ্গো এবং অন্যান্য ভূমিকায় অভিনয় করেছেন ক্রিস রক, গ্লিন টারম্যান, আমাল আমিন, গাস হাল্পার, ডেভাইন জয় র‍্যান্ডলফ, মাইকেল পট্‌স, জেফ্রি রাইট ও অড্রা ম্যাকডোনাল্ড। এটি রাস্টিনের সত্য ঘটনা অবলম্বনে নির্মিত, যিনি মার্টিন লুথার কিং ও অন্যান্যদের ১৯৬৩ সালের ওয়াশিংটন মার্চে সহযোগিতা করেছিলেন।  ২০২৩ সালের ৩১শে আগস্ট ৫০তম টেলুরাইড চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং ১৩ই সেপ্টেম্বর টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ২০২৩ সালের ৩রা নভেম্বর নির্বাচিত কয়েকটি প্রেক্ষাগৃহে মুক্তি পায় এবং এরপর ১৭ই নভেম্বর থেকে নেটফ্লিক্সে এর সম্প্রচার শুরু হয়। ৮১তম গোল্ডেন গ্লোব পুরস্কারে ডমিঙ্গো তার অভিনয়ের জন্য নাট্যধর্মী চলচ্চিত্রে শ্রেষ্ঠ অভিনেতা বিভাগে এবং লেনি ক্রাভিট্‌জ শ্রেষ্ঠ মৌলিক গান বিভাগে মনোনয়ন লাভ করেন।  অভিনয়শিল্পীদল  কলম্যান ডমিঙ্গো - বায়ার্ড রাস্টিন  আমাল আমিন - মার্টিন লুথার কিং জুনিয়র  গ্লিন টারম্যান - এ. ফিলিপ র‍্যান্ডলফ  ক্রিস রক - রয় উইলকিন্স  গাস হাল্পার - টম কান  জনি র‍্যামি - এলিয়াস টেলর  সিসিএইচ পাউন্ডার - ড. অ্যানা হেজম্যান  ডেভাইন জয় র‍্যান্ডলফ - মাহালিয়া জ্যাকসন  মাইকেল পট্‌স - ক্লেইভ রবিনসন  জেফ্রি রাইট - অ্যাডাম ক্লেটন পাওয়েল জুনিয়র  অড্রা ম্যাকডোনাল্ড - এলা বেকার  লিলি কে - রাশেল  জর্ডান-অ্যামান্ডা হল - শার্লিন  ইয়াকিম পাওয়েল - নর্ম  আয়ানা ওয়ার্কম্যান - এলিনর হোমস  গ্র্যান্থাম কোলম্যান - ব্লাইডেন  জেমিলা রোজমন্ড - ডোরি ল্যাডনার  জুলস ল্যাটিমার - জয়েস ল্যাডনার  ম্যাক্সওয়েল হুইটিংটন-কুপার - জন লুইস  ফ্র্যাঙ্ক হার্টস - জিম ফার্মার  কেভিন ম্যাম্বো - হুইটনি ইয়াং  ক্যারা প্যাটারসন - কোরেটা স্কট কিং  অ্যাড্রিয়েন ওয়ারেন - ক্লাউডিয়া টেইলর  বিল আরউইন - এ. জে. মাস্ট  জামার উইলিয়ামস - টাইরন  হোপ ক্লার্ক - লুসিল র‍্যান্ডলফ  রাশাড ডেমন্ড এডওয়ার্ডস - মেজার ইভার্স  কটার স্মিথ - চিফ ওয়েলস  ড্রেটন ওয়াকার - লিটল স্টিভি ওয়ান্ডার  রবার্ট এম. ফ্লেগার্ট - ইওয়াখিম প্রিঞ্জ  ক্রিস্টোফার অ্যাংলিম - ইউজিন কারসন ব্লেক  ডেভিন ডুলান - ওয়াল্টার রুথার  মার্লন ব্র্যাডলি রে - ফ্লয়েড ম্যাকিসিক  তথ্যসূত্র  বহিঃসংযোগ          বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র বিষয়শ্রেণী:২০২৩-এর জীবনীমূলক চলচ্চিত্র বিষয়শ্রেণী:২০২৩-এর নাট্য চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:মার্কিন জীবনীমূলক চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:এলজিবিটি সম্পর্কিত জীবনীমূলক চলচ্চিত্র বিষয়শ্রেণী:এলজিবিটিকিউ সম্পর্কিত নাট্য চলচ্চিত্র বিষয়শ্রেণী:জর্জ সি. উল্‌ফ পরিচালিত চলচ্চিত্র বিষয়শ্রেণী:নেটফ্লিক্সের ইংরেজি ভাষার মৌলিক চলচ্চিত্র বিষয়শ্রেণী:হাইয়ার গ্রাউন্ড প্রডাকশন্সের চলচ্চিত্র বিষয়শ্রেণী:মার্টিন লুথার কিং জুনিয়রের সাংস্কৃতিক চিত্রায়ন বিষয়শ্রেণী:চলচ্চিত্রে নাগরিক অধিকার আন্দোলন বিষয়শ্রেণী:পিট্‌সবার্গে ধারণকৃত চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
22px|leftগণিত  22px|leftগণিত গণিত  ত্রিভুজ লুকাস রাশিমালা ফিবোনাচ্চি রাশিমালা সোনালী অনুপাত লুকাস ধারা পেল রাশিমালা লেহ্‌মার রাশিমালা গণিত - :en:Mathematics বীজগণিত -:en:Algebra পাটীগণিত - :en:Arithmetic জ্যামিতি- :en:Geometry প্রিন্সিপিয়া ম্যাথেম্যাটিকা ফার্মার শেষ উপপাদ্য অসমতা ক্যালকুলাস অন্তর্কলন সমাকলন  বর্গক্ষেত্র বৃত্ত পাই সেট তত্ত্ব পরিসংখ্যান ত্রিকোণমিতি সংখ্যা জটিল সংখ্যা পূর্ণ সংখ্যা স্বাভাবিক সংখ্যা মৌলিক সংখ্যা মৌলিক সংখ্যা উপপাদ্য মূলদ সংখ্যা গাণিতিক আরোহ পদ্ধতি গাণিতিক প্রমাণ গাণিতিক যুক্তিবিদ্যা পাই পাই দিবস ২২/৭ পাই-এর চেয়ে বড় তার প্রমাণ  পরিমাপের একক  পরিমাপ Measurement মেট্রিক পদ্ধতি Metric system আন্তর্জাতিক একক পদ্ধতি International System of Units সনাতনী একক Imperial unit  সময়  সেকেন্ড Second  দিন :en:Day  সপ্তাহ :en:Week  মাস :en:Month  বছর :en:Year  দৈর্ঘ্য  ফুট Foot  মিটার :en:Metre  কিলোমিটার :en:Kilometre  মাইল :en:Mile  আলোক বর্ষ :en:Light-year  কোন  ডিগ্রী  Degree  রেডিয়ান :en:Radian   আয়তন  গ্যালন :en:Gallon  লিটার :en:Litre  ভর  কিলোগ্রাম :en:Kilogram  টন :en:Ton  পাউন্ড (ভর) Pound  তাপমাত্রা  সেলসিয়াস :en:Celsius  ফারেনহাইট (একক) :en:Fahrenheit  কেলভিন :en:Kelvin  বল  নিউটন :en:Newton  শক্তি  ওয়াট (একক) :en:Watt  তড়িৎ চুম্বকত্ব  অ্যাম্পিয়ার :en:Ampere  ভোল্ট :en:Volt  ওহ্‌ম :en:Ohm  হার্জ :en:Hertz category:উইকিপ্রকল্প সিডি প্রকাশনা
পাণ্ডুয়া রেলওয়ে স্টেশন পূর্ব রেলওয়ে অঞ্চলের হাওড়া রেল বিভাগের হাওড়া-বর্ধমান প্রধান রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলার পাণ্ডুয়ায় অবস্থিত। পাণ্ডুয়া রেলওয়ে স্টেশনে বেশ কিছু ইএমইউ এবং যাত্রীবাহী ট্রেন দাঁড়ায়। হাওড়া থেকে পাণ্ডুয়া রেলওয়ে স্টেশনটির দূরত্ব প্রায় ৬১ কিমি।   অবস্থান  পাণ্ডুয়া রেলওয়ে স্টেশন হুগলী জেলার পাণ্ডুয়া স্টেশন রোডে অবস্থিত। এই স্টেশন থেকে  পরবর্তী স্টেশন হল - সিমলাগড় রেলওয়ে স্টেশন এবং পূর্ববর্তী স্টেশন হল - খন্যান রেলওয়ে স্টেশন।  ইতিহাস  ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করে।   পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।   রেলপথ  পাণ্ডুয়া রেলওয়ে স্টেশনটি হাওড়া জেলা, হুগলী জেলা ও পূর্ব বর্ধমান জেলার মধ্যে বিস্তৃত হাওড়া  - বর্ধমান প্রধান রেলপথের মধ্যে অবস্থিত। এই রেলপথে হাওড়া থেকে  বেলুড় পর্যন্ত ৫ টি, বেলুড় থেকে শ্রীরামপুর  পর্যন্ত ৩ টি, শ্রীরামপুর  থেকে শেওরাফুলি জংশন পর্যন্ত ৪ টি, শেওরাফুলি জংশন থেকে ব্যাণ্ডেল জংশন পর্যন্ত ৩ টি,  ব্যাণ্ডেল জংশন থেকে শক্তিগড়ের মধ্যে ৩ টি ট্র্যাক এবং শক্তিগড় থেকে বর্ধমান জংশন পর্যন্ত ৪ টি ট্র্যাক রয়েছে।  হাওড়া  - বর্ধমান প্রধান রেলপথের অন্তর্গত এই স্টেশনের ট্র্যাকটি এ-শ্রেনির ট্র্যাক হিসাবে শ্রেণীবদ্ধ করা হয়েছে, যা ট্রেনের রেলপথ হিসাবে চিহ্নিত, তবে মহানগর এলাকার শহরতলি রেল পরিষেবার জন্যও ব্যবহৃত হয়।   পরিকাঠামো   স্টেশনটির পরিকাঠামো ভূমিগত। এই স্টেশনে ৩ টি প্ল্যাটফর্ম রয়েছে। পাণ্ডুয়া রেলওয়ে স্টেশনে ৫ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  পাণ্ডুয়া রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ পাণ্ডুয়া রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৫৮ সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিসেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশন হাওড়া, শিয়ালদহ  এবং বর্ধমান ও দুর্গাপুরগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  পাণ্ডুয়া রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:হুগলী জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:১৮৫৫-এ চালু রেলওয়ে স্টেশন বিষয়শ্রেণী:১৮৫৫-এ ভারতে চালু রেলওয়ে স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
থাম্ব|মরুয়া। মারুয়া  হল ফিলিপাইনের এক প্রকার ভাজা খাবার। এটি সাধারণত স্থানীয় অঞ্চলে উৎপাদিত সাবা কলা দিয়ে তৈরি করা হয়। সবচেয়ে সাধারণ মারুয়া তৈরির পদ্ধতি অনুসারে, প্রথমে কলাগুলি পাতলা করে কাটা হয়। এরপর পাতলা কাটা কলার অংশগুলি বিশেষভাবে প্রস্তুত ব্যাটারে ডুবিয়ে নেওয়ার হয়। এরপর সেই ব্যাটারে ডোবানো কলা কড়া ভাজা করতে হয়। ভাজা হয়ে গেলে তার উপর চিনি ছিটিয়ে দেওয়া হয়।  এরপর প্রস্তুত মারুয়াগুলিকে সিরাপ বা আইসক্রিমে ভেজানো কাঁঠালের টুকরো দিয়ে পরিবেশন করা যেতে পারে।  মারুয়া সাধারণত ফিলিপিন্সের রাস্তার ধারের অস্থায়ী খাবার দোকানগুলিতে বিক্রি হয়। ফিলিপিনোদের মধ্যে এই খাবারটি বিশেষ জনপ্রিয়।    প্রকার  মারুয়ার সাধারণ রন্ধন প্রনালীতে কলা ব্যবহার করা হয়। যেগুলি সাধারণত ব্যাটারের মধ্যে ডোবানো হয়।  কখনো কখনো মিষ্টি আলু থেকেও এই পদটি তৈরি করা যায়।  মুসলিম ফিলিপিনোদের মধ্যে মারুয়ার এই সংস্করণটি জাম্পক নামে পরিচিত। এটি ঐতিহ্যগতভাবে স্থানীয় উৎপাদিত লাটুন্ডান কলা ব্যবহার করে প্রস্তুত করা হয়।   বাইকল অঞ্চলে এটি সিনাপট বা বাদুয়া  নামেও পরিচিত। যদিও এই সংস্করণটিতে কলাকে একটু অন্যভাবে ব্যবহার করা হয়। এই রন্ধন প্রনালীতে কলাগুলি ব্যাটারে ভাজার আগে লম্বালম্বিভাবে কাটা হয়।  এটি পশ্চিম ভিসায়াস অঞ্চলে কুম্বো নামেও পরিচিত।  মারুয়ার অনুরূপ একটি মিষ্টি হল বুনওয়েলোস না সেজিং। এতে মারুয়ার চেয়ে বেশি ময়দার মিশ্রণ রয়েছে। এটি ময়দা, ডিম এবং চিনির সাথে কলা মিশিয়ে তৈরি করা হয়। মিশ্রণটিকে ছোট বলের মতো আকার দিয়ে উচ্চ তাপমাত্রায় ভাজা করা হয়।   বর্তমানে এটি ফিলিপাইন দ্বীপ ও তার আশেপাশের অঞ্চলের একটি লোকপ্রিয় খাবার।   তথ্যসূত্র   বিষয়শ্রেণী:কলার পদ বিষয়শ্রেণী:ডুবোতেলে ভাজা খাবার বিষয়শ্রেণী:পথখাবার বিষয়শ্রেণী:জলখাবার
থাম্ব|296x296পিক্সেল|পাপ-ও-মিটার কার্টুনের একটি পোস্টার পাপ-ও-মিটার (মিটার অফ সিনস) একটি ভারতীয় ভূত-কৌতুক কার্টুন শো যা ভারতীয় টেলিভিশন চ্যানেল সনি ইয়াইতে প্রচারিত হয়। শোটি হিন্দি, ইংরেজি, তামিল, তেলুগু, বাংলা এবং মালায়ালামে  ডিটিএইচ এবং ডিজিটাল কেবল প্ল্যাটফর্মগুলিতে উপলব্ধ।    কাহিনী  গল্পটি ভূত বস এবং তাঁর সহায়তাকারী পাকেলা এবং ঠাকেলাকে নিয়ে, তারা যারা পাপ করেছে এমন লোকদের সন্ধান করে এবং তাদেরকে শিক্ষা দেয়। একসাথে, তারা আকাশে তাদের ভূত জগতে বাস করে এবং পাপের মাত্রা সর্বদা নিয়ন্ত্রণে যাতে থাকে তা নিশ্চিত করার জন্য পৃথিবীতে নজর রাখে। পাপ-ও-মিটার তাদের জানায় যে কোনও মানুষ কোনও পাপ করেছে এবং এর বোতাম টিপে তারা দেখতে পাবে যে ব্যক্তিটি কী করেছে। প্রধান সহকারীদের পাশাপাশি, ভূত বসের আরও অনেক সহকারী রয়েছে যারা শোতে মাঝে মধ্যে উপস্থিত হন।  যখন পেকেলা এবং ঠেকেলাকে কোন  জিনিস ঠিক করার জন্য প্রেরণ করা হয় তখন তারা প্রতিটি পরিস্থিতি আরও খারাপ করে তোলে। ভূত বস যখন হস্তক্ষেপ করে পরিস্থিতি সংশোধন করে তখন।   চরিত্র   ভূত বস : ত্রয়ীর আভিজাত্য, সুশৃঙ্খল নেতা, ভূত বস পাপ-ও-মিটারের দায়িত্বে আছেন এবং পৃথিবীতে পাপের মাত্রা ধরে রাখতে প্রধান দায়বদ্ধ। তিনি ঠাকেলা এবং পাকেলার পরামর্শদাতা এবং সর্বদা।  ঠাকেলা : ঠাকেলা একটি অলস, জুনিয়র ভূত যিনি ভূত বসের পক্ষে কাজ করে এবং পাকেলার সহযোগী। তিনি একটি আরাধ্য ছেলে যিনি ঘুমোতে ভালোবাসেন। সুযোগ পেলে সে কয়েকদিন ঘুমাবে সেটা ঠিক করে। তার ঘুমের রুটিনগুলি তাকে এতটাই অলস করে তুলেছে যে প্রতিবার যখন তাকে ডিউটির জন্য ডাকা হয় তখন তিনি তন্ত্রঘাত ছুড়ে দেন।   পাকেলা : পাকেলা সমান অলস অথচ মজাদার জুনিয়র ভূত, যিনি ভূত বসের পক্ষে কাজ করেন এবং ঠাকেলার সঙ্গী। তার সহযোগীর মতো, পাকেলাও বিরক্ত হয়ে যায়, যখন তাকে কাজ করতে হয়। তিনি সর্বদা ঠাকেলকে মারতে চেষ্টা করেন।  পাপীরা : পাপীরা খারাপ লোক যাদের শিক্ষা দিলে ভাল হয়।   মৌসুম সংখ্যা    মৌসুম ১: ২৬ পর্ব (প্রতিটি ১১ মিনিট)    মৌসুম ২: ২৬ টি পর্ব (প্রতিটি ১১ মিনিট)   মৌসুম ৩: ২০ পর্ব (প্রতিটি ১১ মিনিট)   মৌসুম ৪: উৎপাদিত হচ্ছে   পর্ব তৈরি হয়েছে  ৯২ ১১-মিনিট দীর্ঘ লম্বা পর্বগুলো (বা 46 ২২-মিনিট দীর্ঘ-পর্ব)   তথ্যসূত্র   বিষয়শ্রেণী:২০১০-এর দশকের ভারতীয় টেলিভিশন ধারাবাহিক বিষয়শ্রেণী:ভারতীয় শিশুতোষ টেলিভিশন ধারাবাহিক বিষয়শ্রেণী:ভারতীয় অ্যানিমেটেড টেলিভিশন ধারাবাহিক বিষয়শ্রেণী:ভারতীয় শিশুদের অ্যানিমেটেড হাস্যরসাত্মক টেলিভিশন ধারাবাহিক বিষয়শ্রেণী:২০১৭-এ অভিষিক্ত ভারতীয় টেলিভিশন ধারাবাহিক
thumb|তিসিবিওস এর জলঘড়ি তিসিবিওসForvo.com-এ Κτησίβιος নামটির গ্রিক উচ্চারণ (গ্রিক ভাষায়: Κτησίβιος, ইংরেজি ভাষায়: Ctesibius বা টেসিবিয়াস, অন্য উচ্চারন ক্তিসিবিওস) (২৮৫-২২২ খ্রিস্টপূর্বাব্দ পর্যন্ত সক্রিয়) ছিলেন প্রাচীন মিশরের আলেকজান্দ্রিয়া শহরে বসবাসকারী একজন গ্রিক পদার্থবিজ্ঞানী, প্রকৌশলী এবং উদ্ভাবক। তাকে আলেকজান্দ্রিয়ার তিসিবিওস নামেও ডাকা হয়। তিনি প্রাচীন আলেকজান্দ্রিয়ার বিখ্যাত প্রকৌশল যুগের অন্যতম প্রধান ব্যক্তিত্ব। তিনি ছিলেন একজন নাপিতের সন্তান। ধারণা করা হয় তিনিই প্রথম বাতাসের স্থিতিস্থাপকতা আবিষ্কার করেন। এছাড়া তিনি ঘনীভূত বাতাস ব্যবহার করে বেশ কিছু যন্ত্র উদ্ভাবন করেন। ঘনীভূত বাতাসের শক্তিকে যান্ত্রিক শক্তিতে রূপান্তরের বিদ্যাকে Pneumatics বা বায়ুবিদ্যা বলা হয়। এজন্য অনেকে তাকে বায়ুবিদ্যার জনক বলেন। বাতাসের শক্তিকে কাজে লাগিয়ে তিনি ফোর্স পাম্প এবং এক ধরনের গুলতি বানিয়েছিলেন।  তার সবচেয়ে বিখ্যাত কাজ জলঘড়ির উন্নতি সাধন। জলঘড়ি তিসিবিওসের অনেক আগে থেকেই প্রচলিত ছিল। সবচেয়ে সাধারণ জলঘড়ি দুটি পাত্রের মাধ্যমে কাজ করে। একটি পানিপূর্ণ পাত্র আরেকটি শূন্য পাত্রের একটু উপরে রাখা হয়, পানিপূর্ণ পাত্রের নিচের দিকে একটি ছিদ্র থাকে যা দিয়ে নিচের পাত্রে পানি পড়ে। নিচের পাত্রে পানির স্তর কতটুকু বৃদ্ধি পাচ্ছে তার মাধ্যমে সময় গণনা করা হয়। কিন্তু সমস্যা ছিল, এটি কোন ধ্রুব সময় গণক নয়। কারণ উপরের পাত্রে পানি বেশি থাকলে চাপ বেশি হবে এবং সে কারণে পানির বেগও বেশি হবে। কিন্তু উপরের পাত্রের পানির স্তর যত কমতে থাকবে পানির বেগও তত কমতে থাকবে। এ কারণে জলঘড়ির পানিকে সময়ের পরিমাপক হিসেবে ব্যবহার করলে বলতে হবে, সময় শুরুর দিকে বেশি দ্রুত চলে। এখান থেকেই বোধহয় "সময় গড়িয়ে যাচ্ছে" বা "সময় ফুরিয়ে যাচ্ছে" (running out of time) বাগধারার উদ্ভব।The Antikythera Mechanism: World's oldest computer, Ali Mcgrath ও Stuart Clarke পরিচালিত ও প্রযোজিত একটি প্রামাণ্য চিত্র তো পানির মাধ্যমে ধ্রুব সময় পরিমাপের জন্য ক্তিসিবিওস উপরের পাত্রে পানির স্তর সর্বদা সমান রাখার কৌশল উদ্ভাবন করেন এবং এর মাধ্যমে ধীরে ধীরে জটিল থেকে জটিলতর জলঘড়ি নির্মাণ করেন। নিচের পাত্রের গায়ে পানির স্তর নির্দেশক কাঁটা জুড়ে দিয়ে তিনি সময় (ঘণ্টা, দিন, মাস, বছর) প্রদর্শনেরও ব্যবস্থা করেন।  তার আরেকটি গুরুত্বপূর্ণ আবিষ্কার হচ্ছে, হাইড্রলিস বা জল-অর্গ্যান (জলবাদ্যযন্ত্র)। এই বাদ্যযন্ত্রে অনেকগুলো অর্গ্যান নল থাকে যার ভেতর পানির ওজনের উপর ভিত্তি করে বাতাস প্রবাহিত করা হয়। ক্তিসিবিওসের কোন রচনা আমাদের হাতে এসে পৌঁছায়নি। তার কাজ সম্পর্কে জানা যায় কেবল অন্যদের, বিশেষ করে রোমান লেখক ভিত্রুভিয়ুস এবং আলেকজান্দ্রিয়ার হেরোনের লেখা পড়ে। কিন্তু এতে কোন সন্দেহ নেই যে, তিনি প্রকৌশলের এমন একটি ধারার ভিত্তি স্থাপন করেছিলেন পরবর্তীকালে যার চূড়ান্ত উৎকর্ষ সাধিত হয়েছে আলেকজান্দ্রিয়ার হেরোন এবং বিজান্তিওনের (বাইজান্টিয়াম বা বর্তমান ইস্তাম্বুল) ফিলোর মাধ্যমে।Ctesibius Of Alexandria, এনসাইক্লোপিডিয়া ব্রিটানিকা, ১৪ মার্চ ২০১৩ তারিখে সংগৃহীত   তথ্যসূত্র   বিষয়শ্রেণী:গ্রিক প্রকৌশলী বিষয়শ্রেণী:গ্রিক উদ্ভাবক বিষয়শ্রেণী:গ্রিক গণিতবিদ বিষয়শ্রেণী:প্রাচীন গ্রিক গণিতবিদ
alt=|থাম্ব|হের্মান অস্ট্হফ হের্মান অস্ট্হফ () (১৮ই এপ্রিল, ১৮৪৭, বিলমেরিশ, উনা, জার্মানি—৭ই মে, ১৯০৯, হাইডেলবের্গ, জার্মানি) একজন জার্মান ভাষাবিজ্ঞানী।    জীবন  অস্ট্‌হফ জার্মানির বার্লিন, টুবিঙেন ও বন শহরে চিরায়ত ভাষাতত্ত্ব (Classical philology), জার্মান সংস্কৃতি, সংস্কৃত ভাষা ও তুলনামূলক ভাষাবিজ্ঞান অধ্যয়ন করেন। তিনি ১৮৬৯ সালে বন বিশ্ববিদ্যালয় থেকে স্নাতক হন। ১৮৭০ থেকে তিনি কাসেল শহরে শিক্ষকতা করতে থাকেন ও ১৮৭৫ সালে বাসস্থান পরিবর্তন করে লাইপ্‌ৎসিশ শহরে চলে যান। ১৮৭৭ সালে তিনি হাইডেলবের্গ বিশ্ববিদ্যালয়ে তুলনামূলক ভাষাবিজ্ঞান ও সংস্কৃতের অধ্যাপক নিযুক্ত হন। ১৮৭৮ সালে তিনি পূর্ণ অধ্যাপক পদ লাভ করেন। তার গবেষণার মূল বিষয় ছিল ভারতীয় ব্যাকরণ। কার্ল ব্রুগমান ও আউগুস্ট লেসকিনের সাথে তাকেও নব্যব্যাকরণবিদদের মধ্যে অন্যতম ভাষাবিজ্ঞানী হিসেবে গণ্য করা হয়। Osthoff, Hermann In: Neue Deutsche Biographie (NDB). Band 19, Duncker & Humblot, Berlin 1999, , S. 627 f.   অস্ট্‌হফের ওপর লেখা রচনাবলি   Einhauser, Eveline (Hrsg.) (1992). Lieber freund ... : die Briefe Hermann Osthoffs an Karl Brugmann, 1875 - 1904. Trier: WTV.  Killy, Walther & Rudolf Vierhaus (Hrsg.) (1998). Deutsche Biographische Enzyklopädie (DBE). Band 7: May - Pleßner. München, K.G. Saur. S. 519.   তথ্যসূত্র   বিষয়শ্রেণী:১৮৪৭-এ জন্ম বিষয়শ্রেণী:১৯০৯-এ মৃত্যু বিষয়শ্রেণী:জার্মান ভাষাবিজ্ঞানী বিষয়শ্রেণী:হাইডেলবার্গ বিশ্ববিদ্যালয়ের শিক্ষক
সুবোধ রায় (১৯১৫- ২৬ আগস্ট,২০০৬) অঞ্জলি  বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা,জানুয়ারি  ২০১৯, পৃষ্ঠা ৪৫৪,  (ঝুনকু রায় নামেও পরিচিত) একজন ভারতীয় বাঙালি বিপ্লবী সমাজতান্ত্রিক রাজনীতিবিদ যিনি ভারতীয় স্বাধীনতা আন্দোলনে যুক্ত ছিলেন।   জীবনী  সুবোধ রায় ১৯১৬ সালে অবিভক্ত পূর্ব বাংলায় চট্টগ্রামের এক ধনী পরিবারে জন্মগ্রহণ করেন। ১৪ বছর বয়সে তিনি বিপ্লবী নেতা সূর্য সেনের (মাস্টারদা) নির্দেশনায় ১৯৩০-৩১ সালে চট্টগ্রাম অস্ত্রাগার অভিযানে সর্বকনিষ্ঠ অংশগ্রহণকারী ছিলেন। এ মামলায় যাদের সাজা দেওয়া হয় সুবোধ তাদের মধ্যে প্রথমদিকের দণ্ডিত হওয়া ব্যক্তি।   বিচারের পরে, সুবোধ রায়কে ১৯৩৪ সালে পোর্ট ব্লেয়ারের সেলুলার কারাগারে নির্বাসন দেওয়া হয়েছিল।   ১৯৪০ সালে জেল থেকে মুক্তি পাওয়ার পরে তিনি কমিউনিস্ট রাজনীতিতে যোগ দেন এবং ভারতের কমিউনিস্ট পার্টির সদস্য হন। স্বাধীনতার পরে তিনি কলকাতায় চলে আসেন এবং পার্টির প্রাদেশিক কেন্দ্রের একজন সামগ্রিক হিসাবে যোগ দেন। ১৯৬৪ সালে ভারতের কমিউনিস্ট পার্টি বিভক্ত হওয়ার পরে সুবোধ রায় ভারতের কমিউনিস্ট পার্টির (মার্কসবাদী) (সিপিআই (এম) পক্ষে ছিলেন এবং সিপিআই’র (এম) পশ্চিমবঙ্গ রাজ্য কমিটির দীর্ঘদিনের সদস্য ছিলেন।   সুবোধ রায় কমিউনিস্ট আন্দোলনের ইতিহাসে বিশেষ অবদান রেখেছেন। জাতীয় সংরক্ষণাগার নিয়ে গবেষণা করার পরে, তিনি ভারতের কমিউনিস্টি অপ্রকাশিত ডকুমেন্টস বইটি সম্পাদনা করেছিলেন।    জনপ্রিয় সংস্কৃতি  দেলজাদ হিলওয়াদে বেদব্রত পাইন পরিচালিত চিটাগং চলচ্চিত্রে তরুণ সুবোধ রায় (ঝুনকু) চরিত্রে অভিনয় করেছিলেন। http://www.indianexpress.com/news/bedabrata-pain-sacrificed-a-lot-for-chittagong-anurag-kashyap/1013670   তথ্যসূত্র   বিষয়শ্রেণী:বাঙালি রাজনীতিবিদ বিষয়শ্রেণী:২০০৬-এ মৃত্যু বিষয়শ্রেণী:১৯১৬-এ জন্ম বিষয়শ্রেণী:চট্টগ্রাম জেলার ব্যক্তি বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:সূর্য সেন বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯১৫-এ জন্ম
বড় মসজিদ () একটি সুন্নি মসজিদ। এটি ভারত এর তামিলনাড়ু রাজ্যের চেন্নাই শহরের উপকণ্ঠ পূনামাল্লীতে অবস্থিত। ১৬৫৩ খ্রিষ্টাব্দে গোলকোন্ডা সালতানাতের শাসনামলে গোলকোন্ডা আদালতের আস্তিরবাদ জুলফিকার নামক এক সভাসদের পুত্র রুস্তম এই মসজিদটি নির্মাণ করিয়েছিলেন। এটি ইন্দো-সারাসেনিক পুনরুজ্জীবন শৈলীতে নির্মিত তামিলনাড়ুর প্রথম মসজিদ।  এই মসজিদটি আহলে সুন্নাত-ওয়াল-জামা'ত এর নীতি অনুসরণ করে।   আরও দেখুন    ভারতে ইসলাম  ভারতের মসজিদের তালিকা   তথ্যসূত্র   বিষয়শ্রেণী:ভারতের ১৭ শতকের মসজিদ বিষয়শ্রেণী:বেরেলভি মসজিদ বিষয়শ্রেণী:ইন্দো-সারাসেনিক পুনরুজ্জীবন মসজিদ বিষয়শ্রেণী:চেন্নাইয়ের মসজিদ বিষয়শ্রেণী:১৬৫০-এর দশকে নির্মিত মসজিদ বিষয়শ্রেণী:১৬৫৩-এ সম্পূর্ণ হওয়া ধর্মীয় ভবন এবং কাঠামো বিষয়শ্রেণী:ভারতের সুন্নি মসজিদ বিষয়শ্রেণী:তিরুভাল্লুর জেলা
পারো ভুটানের একটি শহর এবং পারো জেলার নির্বাচনকেন্দ্র। এটি পারো উপত্যকায় অবস্থিত। পারো একটি ঐতিহাসিক শহর যেখানে বিভিন্ন পবিত্র স্থান এবং ঐতিহাসিক স্থাপনা ছড়িয়ে আছে। এখানেই ভুটানের একমাত্র বিমানবন্দর পারো আন্তর্জাতিক বিমানবন্দর অবস্থিত।  ইতিহাস পারো উপত্যকার দুর্গ আশ্রম রিনপুং ডিজং এর এক দীর্ঘ ইতিহাস রয়েছে। দশম শতকের শুরুতে এই স্থানে পদ্মসম্ভব প্রথম একটি আশ্রম স্থাপন করেন। ১৬৪৪ সালে পুরনো ভিত্তির উপর ঙ্গাগ-দ্বাং-র্নাম-র্গ্যাল (ভুটান) একটি বড় আশ্রম নির্মাণ করেন। শতাব্দীব্যাপী এই পাঁচতলা ভবনটি তিব্বতীয়দের বহুবিধ আক্রমণ থেকে একটি কার্যকর সুরক্ষা দিয়েছে।  কাদামাটির পরিবর্তে প্রস্তর দিয়ে গড়া এই ডিজং এর নাম রাখা হয়েছে রিনপুং যার অর্থ ‘রত্নের স্তূপ’। কিন্তু ১৯০৭ সালে অগ্নিকাণ্ডে রিনপুং এর ‘থংদেল’ নামক একটি তুলায় অঙ্কিত চিত্র ব্যতীত সব সম্পদ ধ্বংস হয়ে যায়।  অগ্নিকাণ্ডের পর পেলপ দাওয়া পেঞ্জর, পারো ডিজংটি পুনর্নির্মাণ করেন। এর দেয়ালগুলো পবিত্র মুখোশ ও পরিচ্ছদে সুশোভিত। কয়েক শতক আগে দাওয়া পেঞ্জর অন্যদের সাহায্য করেছিল, আর তার উত্তরসূরী পেনলপ ৎশেরিং অধুনা এই কাজ করেন।  ডিজং পর্বতের উপরে একটি প্রাচীন পর্যবেক্ষণ কক্ষ রয়েছে যা ১৯৬৭ সাল থেকে ভুটানের জাতীয় জাদুঘর হিসেবে ব্যবহার করা হয়ে থাকে। পাহাড়ের উপরে গ্রেগর থানবিচলের এর সৌধ ও প্রতিকৃতি আছে, যিনি ১৯৯৫ সালে ক্ষমতা লাভ করেছিলেন। ডিজং এর নিচে একটি মধ্যযুগীয় সেতু বরাবর  পেনলপ ৎশেরিং পেঞ্জর এর রাজকীয় ভবন ‘আগয়েন পেলরি প্রাসাদ’ অবস্থিত।  স্থাপত্যশৈলী মূল সড়কের পাশে ছোট ছোট দোকান, প্রতিষ্ঠান, রেস্তরা প্রভৃতির ঐতিহ্যবাহী একটি পাড়া দেখা যায়।  নতুন সেতুর কাছে ১৫ শতকের একটি পুরনো মন্দির দুংৎসে হাখাং রয়েছে, এর বেড়া থেকেই উগায়েন পেরলি প্রাসাদ দেখা যায়।  রাজপরিবারের সদস্যরা এখানে থাকেন। কাছেই একটি পুরনো সেতু আছে। উল্লেখযোগ্য হোটেলগুলোর মধ্যে ওলাথাং হোটেলটি বেশ অলঙ্কৃত ও সুসজ্জিত।  পারোর ১০ কিলোমিটার (৬ মাইল) দূরে বিখ্যাত ও পবিত্র তাকস্থাং (অর্থ বাঘের বাড়ি) আশ্রম রয়েছে। এটি প্রায় এক হাজার মিটার (৩২৮১ ফুট) খাড়া উঁচু পর্বতঢালে অবস্থিত। এই স্থানটি ভুটানিয়দের নিকট খুব পবিত্র।  তারা বিশ্বাস করে ভুটানের বৌদ্ধধর্মের জনক গুরু রিনপোচ (পদ্মসম্ভব) ব্যাঘ্রপৃষ্ঠে করে এখানে এসেছিলেন। বাঘের বাড়ি ভ্রমণ করতে সোজা পথে প্রায় তিন ঘণ্টা লাগে। বাঘের বাড়ি থেকে পারো শহরের সৌন্দর্য দেখা যায়। এর ১৬ কিলোমিটার (১০ মাইল) দূরে আরেকটি দুর্গআশ্রম দ্রুকয়েল ডিজং এর ধ্বংসাবশেষ পর্যন্ত একটি রাস্তা গেছে, যেটি ১৯৫১ সালে অগ্নিকাণ্ডেআংশিক ধ্বংসপ্রাপ্ত হয়।   বিমানবন্দর পারো বিমানবন্দরকে ‘পৃথিবীর সবচেয়ে সংকটপূর্ণ বাণিজ্যিক বিমানবন্দর’ বলা হয়। Paro Airport, atlas obscura (website), accessed 3 December 2014 এর মাত্র একটি রানওয়ে আছে। উড়োজাহাজকে এপ্রোচে ৫৫০০ মিটার হিমালয় পর্বতশৃ্ঙ্গ পার হয়ে ১৯৮০ মিটার রানওয়ে দিয়ে যেতে হয়। এলাকাটির গড় উচ্চতা অত্যন্ত মাত্রায় কম হওয়ায় এর প্রতিকূলতা দ্বিগুণ কঠিন। ফলে মুষ্টিমেয় সংখ্যক বৈমানিক এখানে উড়োজাহাজ চালানোর অনুমতি পান (২০১৪ এর ডিসেম্বরে মাত্র ৮ জন)। প্রতিবছর প্রায় ৩০০০০ যাত্রী এই বিমানবন্দরে এসে পৌঁছায়।  চিত্রশালা  তথ্যসূত্র ৪. Beatiful Photos of Paro,Bhutan  বহিঃসংযোগ  স্যাটেলাইট মানচিত্র, ম্যাপল্যান্ডিয়া.কম থেকে এমএসএন অ্যাটলাসে "পারো" অনুসন্ধান  বিষয়শ্রেণী:ভুটানের জনবহুল অঞ্চল বিষয়শ্রেণী:ভুটানের জনবহুল স্থান
সুকুমার প্রধান (জন্ম অক্টোবর ১৯৪৮ - অক্টোবর ২০২১) যিনি এস কে প্রধান নামেও পরিচিত, ১৯৮৪ থেকে ১৯৯৪ সাল পর্যন্ত টানা দুই মেয়াদে সিকিম বিধানসভার সদস্য ছিলেন। তিনি সিকিম সংগ্রাম পরিষদের মধ্য পেন্ডাম নির্বাচনী এলাকার প্রতিনিধিত্ব করেছেন।   ব্যক্তিগত জীবন  তিনি সিকিমের গণতন্ত্রপন্থী নেতা নাহাকুল প্রধান এবং নয়না কুমারী প্রধানের বড় ছেলে। তিনি পূর্বতন অভিজাত নেওয়ার তাকসারি পরিবারে জন্মগ্রহণ করেন। তাঁর দাদী কান্তি প্রধান ছিলেন পাকিয়ংয়ের তকসারি চন্দ্রবীর মাসকির নাতনী, যিনি সিকিমের বহু জমিদারির একজন প্রাক্তন সিকিমিজ সামন্তপ্রভু ছিলেন।   কর্মজীবন  তিনি মধ্য পেন্ডাম নির্বাচনী এলাকা থেকে টানা দুইবার (১৯৮৪ থেকে ১৯৯৪) নির্বাচিত হয়েছিলেন। সিকিম সরকারে তিনি সিকিম লাইভস্টক ডেভেলপমেন্ট কর্পোরেশনের চেয়ারম্যান, সিকিম হাউজিং অ্যান্ড ডেভেলপমেন্ট বোর্ড এবং সিকিম ডিস্টিলারির চেয়ারম্যান হিসেবে বিভিন্ন পদে অধিষ্ঠিত ছিলেন।  পরে তিনি সিকিম ডেমোক্রেটিক ফ্রন্টে যোগ দেন এবং কোষাধ্যক্ষ, সাধারণ সম্পাদক এবং সিনিয়র সহ-সভাপতি হিসেবে বিভিন্ন পদে দায়িত্ব পালন করেন।  তিনি ২৮ অক্টোবর ২০২১ সালে ৭৩ বছর বয়সে শিলিগুড়িতে মারা যান।   অধিষ্ঠিত পদসমূহ    ১৯৮৪-৮৯ - বিধায়ক - মধ্য পেন্ডাম নির্বাচনী এলাকা  ১৯৮৯-১৯৯৪ - বিধায়ক - মধ্য পেন্ডাম নির্বাচনী এলাকা   তথ্যসূত্র   বিষয়শ্রেণী:পাকিয়ং জেলার ব্যক্তি বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:সিকিম সংগ্রাম পরিষদের রাজনীতিবিদ বিষয়শ্রেণী:সিকিম বিধানসভার সদস্য ১৯৮৯-১৯৯৪ বিষয়শ্রেণী:সিকিম বিধানসভার সদস্য ১৯৮৫-১৯৮৯ বিষয়শ্রেণী:২০২১-এ মৃত্যু বিষয়শ্রেণী:১৯৪৮-এ জন্ম